Les biblioteques municipals de Gandia posen en marxa la iniciativa 'maletes viatgeres'
24 gener 2023

## Les biblioteques municipals de Gandia posen en marxa la iniciativa 'maletes viatgeres'24 gener 2023Última actualització: 24 gener 2023

![](../gestion/img/86568f412cf3d1f11b020fb9a1ddf62e72a08706e29dfd59e2e01a6dbd2b28bd.jpg)  
  

La regidora delegada de l'IMAB, **Liduvina Gil,** acompanyada de la tècnica de biblioteques, **Marisol Montaner** ha presentat aquest matí una nova iniciativa posada en marxa des del seu departament per tal de fomentar la lectura a Primària i Secundària. Es tracta de les maletes viatgeres una mesura conjunta entre les xarxes de biblioteques municipals i els centres escolars de Gandia.

L'objectiu és posar a l'abast dels escolars una sèrie de recursos didàctics, bàsicament llibres, perquè puguen treballar diverses temàtiques a l'aula. Els centres interessats podran sol·licitar una de les sis maletes viatgeres disponibles amb el carnet col·lectiu de l'escola, d'un cicle o d'una classe. D'aquesta manera, els alumnes podran gaudir de més llibres durant dos mesos.  
"Esperem que aquesta proposta resulte interessant als centres i als escolars tinguen una excusa més per gaudir dels llibres i conéixer les nostres biblioteques.

Per la seua banda, Montaner ha destacat la bona relació entre els centres educatius i el seu departament i ha posat en valor que aquest tipus d'iniciatives complementen els programes dels mestres que no se cenyeixen simplement als llibres de text o volen complementar la formació dels alumnes en algun aspecte específic.

Respecte a les temàtiques, la tècnica del departament ha explicat que hi ha dues maletes destinades a infantil i quatre a primària.

Maletes infantils:  
1.- Els nous contes clàssics (Biblioteca Infantil)  
2.- Les emocions (Biblioteca Beniopa)

Maletes primària :  
1.- Arts (Biblioteca Corea-Antiga Estació)  
2.- Ecologia i sostenibilitat ( Biblioteca El Grau)  
3.- Alimentació i salut (Biblioteca Santa Anna)  
4.- Gandia i la comarca. (Biblioteca Benipeixcar)

[Twittear](https://twitter.com/share)